
11.
Előterjesztés a Dunakanyari és Pilisi Önkormányzatok Többcélú Kistérségi Társulása Társulási Megállapodása módosításának jóváhagyásáról

Előadó: dr. Dietz Ferenc polgármester
Szentendre Város Önkormányzat Képviselő-testületének

16/2010. (I. 21.) Kt. sz. határozata:

Szentendre Város Önkormányzatának Képviselő-testülete:

1.
elfogadja a Dunakanyari és Pilisi Önkormányzatok Többcélú Kistérségi Társulása Társulási Megállapodása 12. § (8) bekezdésének alábbi kiegészítését/módosítását:

„A Dunakanyari és Pilisi Önkormányzatok Többcélú Kistérségi Társulása által a szociális alapszolgáltatási feladatok ellátása az alábbiak szerint történik:

A Társulás

1. a házi segítségnyújtás szociális alapszolgáltatást 2010. január 1-től a szociális igazgatásról és a szociális ellátásokról szóló 1993. évi III. törvény 120-122. §-a szerinti kiszervezés útján kívánja ellátni a kistérség következő településein: Kisoroszi, Tahitótfalu, Pócsmegyer, Szigetmonostor, Dunabogdány, Leányfalu;

2. az 1. pontban foglalt szolgáltatást a jelenleg is ezen feladatellátást nyújtó szervezettel kötendő ellátási szerződés alapján kívánja biztosítani,

3. a házi segítségnyújtás szociális alapszolgáltatást legkésőbb 2010. július 01-től a Dunakanyari és Pilisi Önkormányzatok Többcélú Kistérségi Társulása által alapított „Dunakanyari Kistérségi Szociális Intézmény”, mint saját fenntartású intézménye útján kívánja ellátni a kistérség következő településein: Szentendre, Pilisszentlászló, Visegrád.

4. a házi segítségnyújtás szociális alapszolgáltatást legkésőbb 2009. január  31-től írásban kötött külön megállapodás megkötésével, a többcélú kistérségi társulás tagjának intézménye (Szociális Szolgáltató Központ Pomáz) útján kívánja ellátni a kistérség következő településein: Pomáz, Csobánka, Pilisszentkereszt.

5. az idősek nappali ellátása szociális alapszolgáltatást legkésőbb 2010. július  01-től a Dunakanyari és Pilisi Önkormányzatok Többcélú Kistérségi Társulása által alapított „Dunakanyari Kistérségi Szociális Intézmény”, mint saját fenntartású intézménye útján kívánja ellátni a kistérség következő településein: Szentendre, Pilisszentlászló, Visegrád, Kisoroszi, Tahitótfalu, Pócsmegyer, Szigetmonostor, Dunabogdány, Leányfalu, Pilisszentkereszt, Csobánka.

6. a  házi segítségnyújtás  és idősek nappali ellátása szociális alapszolgáltatást  legkésőbb 2010. január 31-től írásban kötött külön megállapodás megkötésével, a Többcélú Kistérségi Társulás Tagjának Intézménye  (Kalászi Idősek Klubja) útján kívánja ellátni a kistérség következő településein: Budakalász. 
7. a családsegítést és a gyermekjóléti alapellátást a kistérség saját intézménye útján látja el a feladatellátásban résztvevő önkormányzatokra vonatkozóan.”
2. felhatalmazza a Polgármestert, hogy az 1. pontban foglaltaknak megfelelően módosított Társulási Megállapodást aláírja;
3. 422/2009. (XII. 10.) Kt. sz. határozatának 2-6. pontjait és az azokban hivatkozott mellékleteket valamint 423/2009. (XII. 10.) Kt. sz. határozatát  hatályon kívül helyezi;
4. elfogadja a határozat melléklete szerinti tartalommal a Gondozási Központ megszüntetéséről szóló okiratot és ezzel 2010. június 30. napjával a költségvetési szervet – a Dunakanyari Kistérségi Szociális Intézmény jogutódlásával – megszünteti;
5. felhívja a megszűnő költségvetési szerv pénzügyi-gazdasági feladatait ellátó Gazdasági Ellátó Szervezet vezetőjét, valamint a Gondozási Központ vezetőjét, hogy a jogutódlással való megszüntetésből adódó feladatokat (így különösen alkalmazottak tájékoztatása, közalkalmazotti és egyéb iratok átadása, számviteli beszámoló elkészítése stb.) végezze el;
6. felhatalmazza a Polgármestert, hogy a feladatellátáshoz szükséges ingatlanok és vagyontárgyak használatáról szóló megállapodást valamint a működési támogatásról szóló finanszírozási megállapodást a Dunakanyar-Pilisi Önkormányzatok Többcélú Kistérségi Társulásával megkösse.

Felelős: 
Polgármester

Határidő: 
azonnal

K. m. f.


dr. Dietz Ferenc  s. k.
dr. Molnár Ildikó s. k.


polgármester
jegyző

Kapja:

1. Önkormányzati és Szervezési Iroda – irattár

2. A Képviselő-testület tagjai – Weboldalon
3. Közigazgatási és Népjóléti Iroda   – intézkedésre

4. Gazdasági Ellátó Szervezet vezetője - intézkedésre 
5. Gondozási Központ vezetője - intézkedésre
Közzétéve az F/Közös/Határozatok/2010 mappában és a Weboldalon.

A kiadmány hiteléül:
2010. január 22.
Ancsin Mária

